Τέμπελχοφ-Σένεμπεργκ

Το Τέμπελχοφ-Σένεμπεργκ (γερμανικά: Tempelhof-Schöneberg) είναι το έβδομο δημοτικό διαμέρισμα του Βερολίνου και στις 30 Ιουνίου 2016 αριθμούσε 345.024 κατοίκους.

Το Τέμπελχοφ-Σένεμπεργκ προέκυψε το 2001 στο πλαίσιο της διοικητικής μεταρρύθμισης μέσω της συγχώνευσης των μέχρι τότε δημοτικών διαμερισμάτων Τέμπελχοφ και Σένεμπεργκ. Η διοικητική έδρα είναι το δημαρχείο του Σένεμπεργκ. 

Το δημοτικό διαμέρισμα είναι γνωστό για τη μεγάλη σε έκταση περιοχή αναψυχής, το Tempelhofer Freiheit (πρώην αεροδρόμιο Τέμπελχοφ), και για τη συνοικία Σένεμπεργκ με την γκέι σκηνή στην επονομαζόμενη γειτονιά του ουράνιου τόξου (Regenbogenkiez).

Δημογραφικά στοιχεία
Το 2010 το δημοτικό διαμέρισμα είχε πληθυσμό 335.060 κατοίκων, από τους οποίους περίπου οι 105.000 (31%) δεν ήταν γερμανικής καταγωγής. Η μεγαλύτερη εθνοτική μειονότητα ήταν οι Τούρκοι, αποτελώντας το 7% του πληθυσμού, ενώ ακολουθούσαν οι Πολωνοί με 4%, οι Γιουγκoσλάβοι με 3%, οι Άραβες με 2,5%, οι Αφρογερμανοί με 1,5% και οι Ρώσοι με 1,3%.http://www.statistik-berlin-brandenburg.de/Publikationen/Stat_Berichte/2011/SB_A1-5_hj01-11_BE.pdf

  Ποσοστό του πληθυσμού με μεταναστευτική καταγωγήhttp://www.statistik-berlin-brandenburg.de/Publikationen/Stat_Berichte/2011/SB_A1-5_hj02-10_BE.pdf  Γερμανοί  69% (230.100)   Γερμανοί μεταναστευτικής καταγωγής/Ξένοι  31% (105.000)  - Μεσανατολικής/μουσουλμανικής καταγωγής (Τουρκία, Αραβικός Σύνδεσμος, Ιράν κ.ά.)  10,5%  (35.000)  - Πολωνικής καταγωγής  4% (13.000)  - Καταγωγής από πρώην ΕΣΣΔ (Ρωσία, Ουκρανία, Αζερμπαϊτζάν, Καζακστάν κ.ά.)  3,0% (10.300) - Γιουγκοσλαβικής καταγωγής  2,7% (9.000)  - Αφρογερμανικής/αφρικανικής καταγωγής  1,5% (5.000)  - Άλλοι (Έλληνες, Ιταλοί, από ανατολική Ασία κ.ά.) 9,3% (32.700) 

Πολιτική
Στις εκλογές του 2016 για το κοινοβούλιο του δημοτικού διαμερίσματος (Bezirksverordnetenversammlung) εξελέγησαν τα κάτωθι κόμματα:
SPD 15
Πράσινοι 13
CDU 12
Εναλλακτική για τη Γερμανία 6
Η Αριστερά 5
FDP 4

 Παραπομπές 

Εξωτερικοί σύνδεσμοι


Κατηγορία:Δημοτικά διαμερίσματα του Βερολίνου